CELEX: 62015CN0522
Language: hr
Date: 2015-09-28 00:00:00
Title: Predmet C-522/15 P: Žalba koju je 28. rujna 2015. podnijela Europska komisija protiv presude Općeg suda (šesto vijeće) od 15. srpnja 2015. u spojenim predmetima T-389/10 i T-419/10

7.12.2015   
            
            
               HR
            
            
               Službeni list Europske unije
            
            
               C 406/26
            
         Žalba koju je 28. rujna 2015. podnijela Europska komisija protiv presude Općeg suda (šesto vijeće) od 15. srpnja 2015. u spojenim predmetima T-389/10 i T-419/10
   (Predmet C-522/15 P)
   (2015/C 406/26)
   Jezik postupka: talijanski
   
      Stranke
   
   
      Žalitelj: Europska komisija (zastupnici: P. Rossi, V. Bottka, agenti)
   
      Druge stranke u postupku: Siderurgica Latina Martin SpA (SLM), Ori Martin SA
   
      Zahtjevi
   
   Komisija zahtjeva od Općeg suda da:
   
               (i)
            
            
               ukine pobijanu presudu u dijelu u kojem se smanjuje osnovni iznos novčane kazne koja je određena SLM-u, utvrđujući da se u pobijanoj presudi nije vodilo računa o činjenici da, u jednom dijelu povrede, SLM nije sudjelovao u vanjskom aspektu Cluba Italia;
            
         
               (ii)
            
            
               ukine pobijanu presudu u dijelu u kojem se smanjuje iznos novčane kazne na teret SLM-a na 1,956 milijuna eura, eliminirajući novčanu kaznu koja je određena na teret SLM-a solidarno s društvom Ori Martin;
            
         
               (iii)
            
            
               u izvršavanju svoje neograničene nadležnosti, ponovno izračuna iznos novčane kazne koju je potrebno odrediti, sukladno zahtjevu koji je postavila Komisija;
            
         
               (iv)
            
            
               naloži tužiteljima iz prvostupanjskog postupka snošenje troškova postupka.
            
         
      Žalbeni razlozi i glavni argumenti
   
   
               (i)
            
            
               Opći sud počinio je povredu iskrivljavanjem činjenica kada je pogrešno zaključio da osnovni iznos novčane kazne određen na teret SML-a pobijanom odlukom iznosi 19,8 milijuna eura umjesto 15,965 milijuna eura kako je utvrđeno u drugoj odluci o ispravku, od čega 14 milijuna eura solidarno s društvom Ori Martin.
            
         
               (ii)
            
            
               Opći sud počinio je pogrešku koja se tiče prava vezano uz primjenu pravila o solidarnoj odgovornosti za novčane kazne i uz izračun gornje granice od 10 % jer je odredio konačni iznos novčane kazne za koji je SLM odgovoran u iznosu od 1,956 milijuna eura primjenom zakonske granice od 10 % ukupnog prihoda SLM-a u referentnoj godini sukladno članku 23. stavku 2. Uredbe (EZ) br. 1/2003 (1). U konkretnom slučaju, u presudi je trebalo navesti da SLM nije dužan platiti samo 1,956 milijuna eura na individualnoj osnovi nego i dodatnih 13,3 milijuna eura solidarno s društvom Ori Martin. Naime, izračun gornjih granica trebalo je provesti odvojeno za SML na individualnoj osnovi, za razdoblje sudjelovanja u povredi tijekom kojeg SML nije bio pod kontrolom društva Ori Martin (gornja granica vezana uz iznos globalnih prihoda SLM-a), i za SLM solidarno s društvom Ori Martin, za razdoblje tijekom kojeg je društvo kćer bilo pod kontrolom društva majke (gornja granica vezana uz iznos globalnih prihoda društva Ori Martin koja u konkretnom slučaju nije dostignuta).
            
         
      (1)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL 2003, L 1, str. 1.) (SL, posebno izdanje na hrvatskom jeziku, poglavlje 8., svezak 1., str. 165.)